b'\n_START_ARTICLE_\nGa\xc5\xa1per Poto\xc4\x8dnik\n_START_SECTION_\nKlub\n_START_PARAGRAPH_\nPoto\xc4\x8dnik je za\xc4\x8del trenersko pot 1999 kot pomo\xc4\x8dnik Ranku Mandi\xc4\x87u pri kadetih in mladincih v \xc5\xa0kofji Loki. Februarja 2000 postane glavni trener kadetov in mladincev \xc5\xa1kofjelo\xc5\xa1kega kluba. Pred sezono 2000-01 sprejme vodenje Odeje Marmor kot glavni trener \xc4\x8dlanske, mladinske in kadentske selekcije. Leta 2003 se vrne v mo\xc5\xa1ko ko\xc5\xa1arko kot glavni trener \xc5\xa0kofje Loke. Ekipo vodi do 2007, ko postane pomo\xc4\x8dnik trenerja pri KK Olimpija, kjer sodeluje z Be\xc4\x8dirovi\xc4\x87em, D\xc5\xbeiki\xc4\x87em in Zdovcem. Pred sezono 2010-11 se vrne v \xc5\xa0kofjo Loko, v sezoni 2011-12 vodi ekipo Elektra \xc5\xa0o\xc5\xa1tanj v Telemach ligi. 2012 se pridru\xc5\xbei Krki kot pomo\xc4\x8dnik, po odhodu Sekuli\xc4\x87a pa prevame mo\xc5\xa1tvo do konca dr\xc5\xbeavnega prvenstva, ki ga vodi do dr\xc5\xbeavnega prvaka. 2013 prevzame vodenje mladinski selekcij v KK Olimpija, ter vodi ekipo mladincev. V sezoni 2015-15, poleg dela v Olimpiji, vodi \xc5\xa1e \xc4\x8dlansko ekipo \xc5\xa0kofje Loke v 2. SKL. 10. junija 2015 postane glavni trener Olimpije, vodil jo je do konca sezone. Decembra 2016 podpi\xc5\xa1e pogodbo z mad\xc5\xbearsko ekipo K\xc3\xb6rmend.\n_START_SECTION_\nReprezentanca\n_START_PARAGRAPH_\nLeta 2002 in 2003 sodeluje z \xc5\xbeensko reprezentanco. 2007 pomo\xc4\x8dnik trenerja U18 na evropskem prvenstvu v \xc5\xa0paniji. Od leta 2011 pomo\xc4\x8dnik Bo\xc5\xbeidarju Maljkovi\xc4\x87u na dveh Eurobasketih (2011 in 2013). Po odhodu Maljkovi\xc4\x87a je ostal asistent Juretu Zdovcu, na svetovnem prvenstvu.'